**บันทึกรายงานการประชุมสภา อบต.ปันแต**

**สมัยสามัญ สมัยที่ 1 ประจำปี พ.ศ. 2566 (ครั้งที่ 1 )**

**วันที่ 15 กุมภาพันธ์ 2566**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 123456789101112131234 | **ผู้มาประชุม**นายถาวร ยอดกลิ่นนายโกวิท สงชูนายบรรจบ บุญเรืองขาวร.ต.วิเชียร พงค์ชนะนายสมบัติ ขำนุ้ยนายอรัญ ชูปานนางสาวจุไรวรรณ เพ็งด้วงนายณรงค์ ดีช่วยนางสาวสุภาพร สุพิทยพันธ์นางสุภาวดี คงไข่ศรีนายปรีชา ขาวสังข์นายจำรัส สังข์หนูนายวีระศักดิ์ ชูมณีย์**ผู้เข้าร่วมประชุม**นายเอกชัย รักปานนายสาโรจน์ บุญเรืองขาวนายสนิท เรืองเพชรนายภิญโญ หนูมาก | ประธานสภาฯรองประธานสภาฯส.อบต. ม.2ส.อบต. ม.3ส.อบต. ม4ส.อบต. ม.6ส.อบต. ม.7ส.อบต. ม.8ส.อบต. ม.9ส.อบต. ม.10ส.อบต. ม.11ส.อบต. ม.12ส.อบต. ม.13เลขานุการสภาฯนายก อบต.ปันแตส.อบจ. พัทลุง เขต 3 อ.ควนขนุนเลขานุการนายกฯ | ถาวร ยอดกลิ่นโกวิท สงชูบรรจบ บุญเรืองขาววิเชียร พงค์ชนะ สมบัติ ขำนุ้ยอรัญ ชูปาน จุไรวรรณ เพ็งด้วงณรงค์ ดีช่วยสุภาพร สุพิทยพันธ์สุภาวดี คงไข่ศรีปรีชา ขาวสังข์จำรัส สังข์หนูวีระศักดิ์ ชูมณีย์เอกชัย รักปานสาโรจน์ บุญเรืองขาวสนิท เรืองเพชรภิญโญ หนูมาก |  |

-2-

**เริ่มประชุมเวลา 14.10 น.**

 - สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม ประธานฯ (นายถาวร ยอดกลิ่น) กล่าวเปิดสมัยการประชุมสภาองค์การบริหารส่วนตำบลปันแต สมัยสามัญสมัยแรก ประจำปี พ.ศ. 2566 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธาน ฯ - ท่านสมาชิกฯ และท่านผู้เข้าร่วมประชุมทุกท่านครับ ผมได้รับเรื่องจากกอง(นายถาวร ยอดกลิ่น) การศึกษา ศาสนาและวัฒนธรรม อบต.ปันแตของเราว่า สำหรับการแข่งขัน

 กีฬาท้องถิ่นสัมพันธ์จังหวัดพัทลุงประจำปีนี้ อบต.ปันแตของเรา ส่งทีมเข้าร่วมแข่งขันกีฬาด้วย จำนวน 3 ทีม เป็นประเภทกีฬาเปตองทั้งหมด ประกอบด้วย ทีมผสมชายคู่ , ทีมผสมหญิงคู่ และทีมผสมหญิงและชาย โดยมีกำหนดการแข่งขันในวันที่ 15 , 16 , 17 มีนาคม ต่อเนื่องกัน หากมีการเปลี่ยนแปลงในภายหลังจะแจ้งให้ทราบอีกครั้งนะครับ

 - กองการศึกษาฯ ขอใช้งบประมาณในการดำเนินการครั้งนี้ ประมาณ 5,000 กว่าบาท ขอให้ทุกท่านได้เข้าร่วมให้กำลังใจนักกีฬาตามวัน – เวลา ที่กำหนดด้วยนะครับ

 ฯลฯ

**ระเบียบวาระที่ 2** - เรื่องรับรองรายงานการประชุม (การประชุมสมัยสามัญ สมัยที่ 4

 ประจำปี พ.ศ. 2565)

ประธานฯ - ท่านประธานคณะกรรมการตรวจรายงานการประชุมประจำสภา ฯ

(นายถาวร ยอดกลิ่น) (นายจำรัส สังข์หนู) ได้มีบันทึกข้อความส่งให้ผมในฐานะประธานสภาฯ

 ได้รับทราบแล้วเรื่องการประชุมพิจารณาตรวจสอบการบันทึกรายงานการประชุมสภาฯ ในคราวที่ผ่านมา คือการประชุมสภาสมัยสามัญ สมัยที่ 4 ประจำปี พ.ศ. 2565 ในโอกาสนี้ผมขอเรียนเชิญคุณจำรัส สังข์หนู ประธานกรรมการตรวจรายงานการประชุมประจำประสภาฯ ได้รายงานให้ที่ประชุมสภาฯ ได้รับทราบก่อนจะขอมติรับรองนะครับ เชิญครับ

ประธานกรรมการตรวจรายงานการประชุมฯ - เรียนท่านประธานฯ ที่เคารพครับ กระผมนายจำรัส สังข์หนู ประธานกรรมการ ตรวจรายงานการประชุมประจำสภา อบต.ปันแต ได้นัดหมายกรรมการฯ อีกสองท่านเข้าประชุมเพื่อพิจารณาตรวจทบทวนดูบันทึกรายงานการประชุมซึ่งเจ้าหน้าที่ฝ่ายเลขานุการสภาฯ จัดทำไว้ โดยได้เริ่มประชุมพิจารณาตั้งแต่เวลา 10.30 น. ถึงเวลา 11.20 น. เมื่อวันที่ 10 มกราคม 2566 ผลการพิจารณาอย่างละเอียดรอบคอบแล้วมติที่ประชุมคณะกรรมการทั้งสามคน เห็นชอบกับการจัดทำรายงานการประชุมสภาองค์การบริหารส่วนตำบลปันแต สมัยสามัญ สมัยที่ 4 ประจำปี พ.ศ. 2565 ซึ่งการประชุมสภาฯ สมัยสามัญ สมัยที่ 4 ประจำปี พ.ศ. 2565 มีการประชุมสภาฯ เพียงครั้งเดียวคือการประชุมเมื่อวันที่ 15 ธันวาคม 2565

 ฯลฯ

ประธานฯ - มีสมาชิกฯ ท่านใด หรือผู้เกี่ยวข้องท่านใดเห็นว่ายังมีข้อบกพร่องที่ต้องแก้ไข

(นายถาวร ยอดกลิ่น) หรือเพิ่มเติมอย่างไรบ้างครับ ช่วยตรวจทบทวนให้คณะกรรมการฯ อีกครั้งหนึ่ง

 ด้วยนะครับ

- เมื่อไม่มีท่านใดในที่ประชุมขัดข้องตามรายงานดังกล่าว ก็ถือว่าถูกต้อง สมบูรณ์ นะครับ

 ฯลฯ

-3-

**มติที่ประชุม** - รับรองด้วยเสียงเอกฉันท์

**ระเบียบวาระที่ 3** กระทู้ถาม

 - ไม่มี

**ระเบียบวาระที่ 4** เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

 - ไม่มี

**ระเบียบวาระที่ 5** เรื่องที่เสนอใหม่

 - เพื่อพิจารณา

 5.1 พิจารณากำหนดสมัยการประชุมสภาฯ สมัยสามัญประจำปี พ.ศ. 2566

 และสมัยประชุมสามัญสมัยแรกของปีถัดไป

ประธาน ฯ - ท่านสมาชิกสภาฯ ทุกท่านครับ สำหรับปี พ.ศ. 2565 ที่ผ่านมานั้น สภาฯ

(นายถาวร ยอดกลิ่น) ของเราได้มีมติกำหนดสมัยการประชุมสามัญไว้ 4 สมัย ซึ่งสภาก็ได้จัดให้มีการ

 ประชุมสภาฯ ครบทั้ง 4 สมัย และในปี พ.ศ. 2565 สภาฯ ของเราก็ได้มีการประชุมสภาฯ สมัยวิสามัญอีก 1 สมัยด้วย ท่านสมาชิกฯ รับทราบดีอยู่แล้วนะครับ

 - ในระเบียบวาระที่ 5.1 นี้ เราจะได้ร่วมกันพิจารณาเพื่อกำหนดสมัยการประชุมสภาองค์การบริหารส่วนตำบลกันใหม่อีกครั้งครับ

 - ก่อนอื่นผมขอทบทวนข้อมูลเก่าเพื่อประกอบการพิจารณาดังนี้ครับ สมัยการประชุมสภาฯ สมัยสามัญ ประจำปี พ.ศ. 2565 กำหนดไว้ 4 สมัย ประกอบด้วย สมัยที่ 1 กำหนดสมัยประชุมไว้ 15 วัน คือตั้งแต่วันที่ 6 – 20 กุมภาพันธ์ 2565 แต่ต่อมาสภาฯ ได้มีมติให้เลื่อนกำหนดสมัยประชุมสมัยสามัญ สมัยที่ 1 ประจำปี พ.ศ. 2565 โดยกำหนดใหม่เป็นตั้งแต่วันที่ 5 – 19 มกราคม 2565 ด้วยเหตุผลเพื่อให้สอดคล้องกับระยะเวลาการเข้าดำรงตำแหน่งของท่านนายกฯ นะครับ ส่วนสมัยสามัญ สมัยที่ 2 ประจำปี 2565 กำหนดไว้ตั้งแต่วันที่ 6 – 20 พฤษภาคม 2565 , สมัยสามัญ สมัยที่ 3 กำหนดไว้วันที่ 6 – 20 สิงหาคม 2565 สมัยสามัญ สมัยที่ 4 กำหนดไว้ตั้งแต่วันที่ 6 – 20 ธันวาคม 2565 ซึ่งถ้าถือปฏิบัติเป็นปกติก็คือ การประชุม สภาฯ สมัยสามัญ สมัยแรก จะกำหนดเอาช่วงเดือนกุมภาพันธ์ สมัยที่ 2 จะกำหนดไว้ในช่วงเดือนพฤษภาคม สมัยสามัญสมัยที่ 3 จะกำหนดให้มีการประชุมในช่วงเดือนสิงหาคม และสมัยสามัญสุดท้ายของปีก็จะกำหนดในช่วงต้นเดือนธันวาคม ซึ่งเท่าที่ปฏิบัติมาทราบว่า สมาชิกฯ และผู้เกี่ยวข้องหลายๆ ท่านมีความเห็นว่าเหมาะสมดี สำหรับการกำหนดสมัยประชุมสมัยสามัญ ประจำปี พ.ศ. 2566 ท่านสมาชิกฯ มีความเห็นว่าจะกำหนดอย่างไร จะกำหนดเช่นเดิม หรือเปลี่ยนแปลงอย่างไรบ้าง ขอเชิญเสนอต่อที่ประชุมนะครับ

สมาชิกฯ - เรียนท่านประธานฯ และท่านสมาชิกฯ ทุกท่าน ตลอดถึงคณะผู้บริหารฯ ครับ

(นายสมบัติ ขำนุ้ย) ผมเห็นว่าตามที่เคยกำหนดไว้เดิมนั้น มีความเหมาะสมดีแล้วครับ

 - ขอให้กำหนดเหมือนเช่นปีทีผ่านมาครับ

 ฯลฯ

-4-

ประธานฯ - ท่านสมาชิกฯ หมู่ที่ 4 เสนอให้กำหนดสมัยประชุมสามัญประจำปีให้เหมือนๆ

(นายถาวร ยอดกลิ่น) กับปีที่ผ่านๆ มานะครับ

 - สมาชิกฯ ท่านอื่นมีความเห็นอย่างไรครับ

 - ไม่มีท่านใดเสนอเป็นอย่างอื่นนะครับ

 ฯลฯ

**มติที่ประชุม** - เห็นชอบด้วยเสียงเอกฉันท์ ให้กำหนดสมัยประชุมสามัญ ประจำปี พ.ศ. 2566

 และสมัยแรกของปี พ.ศ. 2567 ดังนี้

 1. สมัยสามัญ สมัยที่ 2 ประจำปี พ.ศ. 2566 กำหนดตั้งแต่วันที่ 6 – 20

 พฤษภาคม 2566

 2. สมัยสามัญ สมัยที่ 3 ประจำปี พ.ศ. 2566 กำหนดตั้งแต่วันที่ 6 – 20

 สิงหาคม 2566

 3. สมัยสามัญ สมัยที่ 4 ประจำปี พ.ศ. 2566 กำหนดตั้งแต่วันที่ 6 – 20

 ธันวาคม 2566

 4. สมัยสามัญ สมัยแรก ประจำปี พ.ศ. 2567 กำหนดตั้งแต่วันที่ 6 – 20

 กุมภาพันธ์ 2567

ประธานฯ - หลังเสร็จจากการประชุมจะมอบหมายเจ้าหน้าที่จัดทำเป็นประกาศเพื่อแจ้ง

(นายถาวร ยอดกลิ่น) ให้ทราบเป็นการทั่วไปนะครับ

5.2 ญัตติขออนุมัติโอนงบประมาณรายจ่ายไปตั้งจ่ายรายการใหม่ ประจำปีงบประมาณ พ.ศ. 2566

ประธานฯ - ท่านสมาชิกฯ ช่วยดูเอกสารประกอบด้วยนะครับ วันนี้มีการพิจารณาเกี่ยวกับ(นายถาวร ยอดกลิ่น) การโอนงบประมาณ 2 – 3 รายการ อาจจะสับสนได้นะครับ ญัตตินี้ทางกองช่าง

 ได้เสนอความเห็นขอให้โอนงบประมาณตั้งจ่ายรายการใหม่ ในความรับผิดชอบของกองช่าง งบประมาณจำนวนไม่มาก แต่ต้องดำเนินการให้ถูกต้องตามระเบียบฯ นะครับ

 - เรียนเชิญท่านนายกฯ เสนอญัตติครับ

นายกฯ - เรียนท่านประธานฯ และท่านสมาชิกฯ ผู้ทรงเกียรติทุท่านครับ กระผม

(นายสาโรจน์ บุญเรืองขาว) นายสาโรจน์ บุญเรืองขาว ในฐานะผู้บริหารฯ ขอเสนอญัตติโอนงบประมาณตั้ง จ่ายรายการใหม่ให้สภาฯ ได้พิจารณาเพื่อดำเนินการต่อไป

 - อาศัยความตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 ขอโอนงบประมาณจากประเภทค่าจัดซื้อวัสดุก่อสร้าง ในหมวดรายจ่ายค่าวัสดุ ของกองช่าง ไปตั้งจ่ายรายการใหม่ โดยการจัดซื้อเก้าอี้สำนักงาน จำนวน 1 ตัว งบประมาณ 3,500 บาท ใช้สำหรับการปฏิบัติงานของกองช่าง รายละเอียดต่างๆ ตามเอกสารแนบท้ายนะครับ

 - มีความจำเป็นต้องจัดหาเก้าอี้ใช้ใหม่เนื่องจากของเดิมเกิดการชำรุดใช้การไม่ได้ และไม่ได้เตรียมการมาก่อน คือไม่อาจคาดการณ์ได้ว่าจะเกิดการชำรุดมาก่อน ดังนั้นจึงขอเจียดจ่ายงบประมาณบางส่วนที่ไม่จำเป็นมาใช้ก่อนเพื่อจะได้ปฏิบัติงานได้ตามปกติ จึงขออนุมัติต่อที่ประชุมสภาฯ ก่อนจะดำเนินการจัดซื้อจัดหามาใช้นะครับ

 ฯลฯ

-5-

ประธานฯ - ท่านสมาชิกฯ คงไม่ขัดข้องนะครับ หรือมีสมาชิกฯ ท่านใดจะพูดคุยในส่วนที่ (นายถาวร ยอดกลิ่น) เกี่ยวข้องสักเล็กน้อย ก็ขอเชิญนะครับ

 - ไม่มีสมาชิกฯ ท่านใดติดใจจะอภิปราย ผมขอปิดการอภิปรายตามระเบียบฯ และขอตรวจนับองค์ประชุม ก่อนที่จะขอมติจากที่ประชุมนะครับ

 - องค์ประชุมครบถ้วน ขอมตินะครับ

 - สมาชิกฯ ท่านใดเห็นควรอนุมัติให้โอนงบประมาณตามที่ท่านนายกฯ เสนอ โปรดยกมือครับ

 ฯลฯ

มติที่ประชุม - อนุมัติให้โอนลดรายการค่าวัสดุก่อสร้าง ในแผนงานอุตสาหกรรมและการโยธา

 จำนวน 3,500 บาท ตั้งจ่ายเป็นรายการใหม่เพื่อจัดซื้อเก้าอี้สำนักงาน

 ในแผนงานเคหะและชุมชน จำนวน 1 ตัว ราคา 3,500 บาท

 - ด้วยคะแนนเสียงดังนี้

 - อนุมัติ จำนวน 12 เสียง

 - ไม่อนุมัติ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

 5.3 ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2566

ประธาน ฯ - ต่อไปเป็นการพิจารณาเรื่องการขอโอนงบประมาณในความรับผิดชอบของ

(นายถาวร ยอดกลิ่น) กองการศึกษาฯ ศาสนา และวัฒนธรรม

 - ขอเชิญท่านนายกฯ เสนอญัตติต่อที่ประชุมครับ

นายกฯ - เรียนท่านประธานฯ และท่านสมาชิกฯ อีกครั้งนะครับ กระผมขอเสนอญัตติต่อ

(นายสาโรจน์ บุญเรืองขาว) ที่ประชุมเพื่อขอให้อนุมัติให้โอนงบประมาณ ตามระเบียบกระทรวงมหาดไทยว่า ด้วยวิธีการงบประมาณฯ ข้อ 27 ซึ่งกำหนดว่าการโอนเงินงบประมาณรายจ่ายในงบลงทุนโดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น

 - เนื่องจากได้รับแจ้งจากกองการศึกษา ศาสนาและวัฒนธรรม ว่างบประมาณรายจ่ายประจำปีที่ตั้งไว้ในแผนงานการศึกษา หมวดค่าครุภัณฑ์ รายการจัดซื้อโต๊ะ - เก้าอี้ สำหรับนักเรียนรับประทานอาหาร ตามข้อบัญญัติตั้งไว้ 48,200 บาท เมื่อสืบราคาในท้องตลาดในปัจจุบันแล้ว ทราบว่าไม่สามารถหาซื้อได้ ราคาตามท้องตลาดทั่วไปเพิ่มสูงขึ้น จึงมีความจำเป็นต้องเพิ่มงบประมาณสำหรับการจัดซื้อโต๊ะ - เก้าอี้ ตามที่ต้องการในเบื้องต้น โดยขอเพิ่มงบประมาณอีกจำนวน 14,300 บาท รวมเป็นงบประมาณที่ต้องจ่าย จำนวน 62,500 บาท ทั้งนี้ จะขอโอนลดจากโครงการจัดงานวันเด็กแห่งชาติ จำนวน 14,300 บาท เนื่องจากปีนี้โครงการจัดงานวันเด็กแห่งชาติไม่สามารถจัดขึ้นได้ตามปกติยังคงมีงบประมาณเหลือจ่ายอยู่จำนวนหนึ่ง รายละเอียดปรากฎตามเอกสารแนบท้ายญัตติแล้วนะครับ

 ฯลฯ

-6-

ประธานฯ - เป็นเรื่องของการโอนงบประมาณอีกรายการหนึ่งนะครับ อันนี้เป็นการขอ

(นายถาวร ยอดกลิ่น) อนุมัติโอนเพิ่มจากจำนวนที่ตั้งจ่ายไว้เดิม เนื่องจากจำนวนงบประมาณที่ตั้งจ่าย

 ไว้เมื่อต้นปีงบประมาณไม่สามารถที่จะดำเนินการจัดซื้อ–จัดจ้างได้ตามที่ต้องการ

 - ขอเชิญท่านสมาชิกฯ แสดงความเห็น ก่อนจะได้ขอมติอีกครั้งนะครับ

 เชิญครับ

- ท่านสมาชิกฯ ไม่มีข้อสงสัยใดๆ นะครับ ขอปิดการอภิปรายและขอมติต่อไปครับ

- องค์ประชุมยังคงมีอยู่ครบถ้วนตามจำนวน ขอให้ท่านสมาชิกฯ ได้ยกมือเพื่อ ลงมตินะครับ

- สมาชิกฯ ท่านใดเห็นควรอนุมัติให้โอนงบประมาณตามข้อเสนอของท่านนายกฯ

โปรดยกมือครับ

 ฯลฯ

**มติที่ประชุม** - อนุมัติให้โอนงบประมาณรายจ่าย ดังนี้

1. โอนเพิ่ม แผนงานการศึกษาฯ หมวดค่าครุภัณฑ์ รายการจัดซื้อโต๊ะ – เก้าอี้ สำหรับนักเรียนรับประทานอาหาร จำนวน 14,300 บาท
2. โอนลด แผนงานการศึกษา หมวดค่าใช้สอย โครงการจัดงานวันเด็กแห่งชาติ จำนวน 14,300 บาท

- ด้วยคะแนนเสียง ดังนี้

 - อนุมัติ จำนวน 12 เสียง

 - ไม่อนุมัติ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

5.4 ญัตติขออนุมัติแก้ไขเปลี่ยนแปลงคำชี้แจงประกอบงบประมาณรายจ่าย ประจำปีงบประมาณ พ.ศ. 2566

ประธานฯ - ยังคงมีญัตติอีกญัตติหนึ่งเป็นญัตติสุดท้ายเกี่ยวกับการพิจารณางบประมาณ

(นายถาวร ยอดกลิ่น) ขอเชิญท่านนายกฯ ครับ

นายกฯ - เรียนท่านประธานฯ และท่านสมาชิกฯ ครับ ญัตติขอแก้ไขเปลี่ยนแปลงคำ

(นายสาโรจน์ บุญเรืองขาว) ชี้แจงประกอบงบประมาณรายจ่ายนี้เป็นเรื่องเชื่อมต่อกับญัตติที่ผ่านมา คือเมื่อ

 อนุมัติให้เพิ่มงบประมาณเพื่อจัดซื้อ – จัดหา ครุภัณฑ์สำนักงานในรายการค่าจัดซื้อโต๊ะ – เก้าอี้ สำหรับนักเรียนใช้รับประทานอาหารแล้ว มีความจำเป็นต้องแก้ไขเปลี่ยนแปลงคำชี้แจงประกอบงบประมาณรายจ่ายสำหรับกรณีนี้ให้สอดคล้องกันตามระเบียบวิธีการงบประมาณ ดังนี้คือ

 - **ข้อความเดิม** : รายการจัดซื้อโต๊ะ – เก้าอี้ สำหรับนักเรียนรับประทานอาหาร

จำนวน 48,200 บาท เพื่อจ่ายเป็นค่าจัดซื้อโต๊ะ – เก้าอี้ สำหรับนักเรียนรับประทานอาหารของศูนย์พัฒนาเด็กเล็กบ้านควนปันแต และศูนย์พัฒนาเด็กเล็กบ้านสำนักกอ โดยมีคุณลักษณะตามที่ อบต.ปันแต กำหนด ดังนี้

 - โต๊ะ จำนวน 17 ตัวๆละ 2,200 บาท เป็นเงิน 37,400 บาท ขนาดกว้าง 75 เซนติเมตร ยาว 180 เซนติเมตร สูง 55 เซนติเมตร

-7-

 - เก้าอี้ จำนวน 60 ตัวๆละ 180 บาท เป็นเงิน 10,800 ขนาดกว้าง 28 เซนติเมตร ยาว 28 เซนติเมตร สูง 53 เซนติเมตร

 **- แก้ไขเปลี่ยนแปลงคำชี้แจงใหม่เป็น** : รายการจัดซื้อโต๊ะ – เก้าอี้ สำหรับนักเรียนรับประทานอาหาร จำนวน 62,500 บาท เพื่อจ่ายเป็นค่าจัดซื้อโต๊ะ – เก้าอี้ สำหรับนักเรียนรับประทานอาหารของศูนย์พัฒนาเด็กเล็กบ้านควนปันแต และศูนย์พัฒนาเด็กเล็กบ้านสำนักกอ โดยมีคุณลักษณะตามที่ อบต.ปันแต กำหนด ดังนี้

 - โต๊ะ จำนวน 17 ตัวๆละ 2,900 บาท เป็นเงิน 49,300 บาท ขนาดกว้าง 75 เซนติเมตร ยาว 180 เซนติเมตร สูง 55 เซนติเมตร

 - เก้าอี้ จำนวน 60 ตัวๆละ 220 บาท เป็นเงิน 13,200 บาท ขนาดกว้าง 28 เซนติเมตร ยาว 28 เซนติเมตร สูง 53 เซนติเมตร

นายกฯ - ครุภัณฑ์สำนักงานชุดนี้ มีคุณลักษณะเป็นรายการที่อยู่นอกเหนือบัญชี

(นายสาโรจน์ บุญเรืองขาว) มาตรฐานราคาครุภัณฑ์เป็นราคาที่ประเมินจากราคาตามท้องตลาดในปัจจุบัน

 ฯลฯ

ประธานฯ - ท่านสมาชิกฯ มีข้อสงสัยประการใดบ้างครับ ผมจะให้เวลาท่านสมาชิกฯ

(นายถาวร ยอดกลิ่น) อภิปรายนะครับ

 - ไม่มีสมาชิกฯ ท่านใดประสงค์จะอภิปรายในญัตตินี้ ผมขอปิดการอภิปราย ขอตรวจสอบองค์ประชุมนะครับ องค์ประชุมครบตามจำนวนนะครับ ผมขอมติจากที่ประชุมครับ

 - สมาชิกฯ ท่านใดเห็นควรอนุมัติให้แก้ไขเปลี่ยนแปลงคำชี้แจงประกอบงบประมาณรายจ่ายตามที่นายกฯ เสนอ โปรดยกมือครับ

 ฯลฯ

มติที่ประชุม - อนุมัติให้แก้ไขเปลี่ยนแปลงคำชี้แจงประกอบงบประมาณรายจ่าย ตามที่เสนอ

 - ด้วยคะแนนเสียง ดังนี้

 - อนุมัติ จำนวน 12 เสียง

 - ไม่อนุมัติ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

 5.5 ญัตติขอความเห็นชอบร่างแผนพัฒนาท้องถิ่น (พ.ศ. 2566 – 2570) เพิ่มเติมครั้งที่ 1/2566

ประธานฯ - รายละเอียดโครงการพัฒนา ในร่างแผนพัฒนาท้องถิ่น (พ.ศ.2566 – 2570)

(นายถาวร ยอดกลิ่น) เพิ่มเติม ครั้งที่ 1/2566 ซึ่งมีการเสนอให้พิจารณาเพิ่มเติมในครั้งนี้จำนวน ทั้งหมด 14 โครงการ มีเอกสารประกอบจำนวน 3 หน้ากระดาษ เป็นการเพิ่มโครงการตามยุทธศาสตร์การพัฒนา ยุทธศาสตร์ที่ 2 คือการพัฒนาโครงสร้างพื้นฐานและระบบโลจิสติกส์ แผนงานอุตสาหกรรมและการโยธา โดยมากเป็นการก่อสร้างและปรับปรุงถนนของหมู่บ้านต่างๆ นะครับ

-8-

 - ขอเชิญท่านนายกฯ นำเสนอพอสังเขปครับ

นายกฯ - เรียนท่านประธานฯ และท่านสมาชิกฯ จากทุกหมู่บ้านครับ ตามระเบียบ

(นายสาโรจน์ บุญเรืองขาว) กระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึงปัจจุบัน ข้อ 22 (2) กำหนดว่า กรณี

องค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตาม

มาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย และเมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่า 30 วัน นับแต่วันที่ผู้บริหารท้องถิ่นประกาศใช้ ดังนั้นจึงขอเสนอญัตติดังกล่าว เพื่อสภาองค์การบริหารส่วนตำบลพิจารณาให้ความเห็นชอบต่อไป

 - เหตุผล เนื่องจากโครงการ/กิจกรรมที่บรรจุอยู่ในแผนพัฒนาท้องถิ่น ยังไม่ครอบคลุมกับปัญหาและสถานการณ์ปัจจุบัน ในการแก้ไขปัญหาความเดือนร้อนหรือความต้องการของประชาชน ตามอำนาจหน้าที่และภารกิจขององค์กรปกครองส่วนท้องถิ่นในการให้บริการสาธารณะแก่ประชาชน เพื่อให้สอดคล้องกับข้อเท็จจริง สถานการณ์ปัจจุบัน และแนวทางในการขอรับการจัดสรรงบประมาณภายใต้แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น จึงมีความจำเป็นต้องเพิ่มเติมแผนพัฒนาท้องถิ่นครั้งนี้ครับ

 - โครงการ/กิจกรรมทั้งหมด 14 โครงการนี้ เบื้องต้นทางเจ้าหน้าที่ของกองช่างให้ทำการสำรวจและประมาณการไว้แล้ว แต่เพื่อให้ข้อมูลมีความละเอียดถูกต้องมากที่สุด ผมขอความร่วมมือท่านสมาชิกฯ ช่วยตรวจสอบและพิจารณาก่อนลงมตินะครับ

 ฯลฯ

รองประธานสภาฯ - เรียนท่านประธานฯ และเพื่อนสมาชิกฯ ทุกท่านครับ กระผมนายโกวิท สงชู

(นายโกวิท สงชู) ขออนุญาตท่านประธานฯ ขออภิปรายให้ความเห็นต่อที่ประชุมในนามของ

 สมาชิกสภาองค์การบริหารส่วนตำบล เขตหมู่ที่ 1 นะครับ

 - โครงการลำดับที่ 1 ชื่อโครงการก่อสร้างถนน คสล. สายโรงสูบน้ำพลังไฟฟ้า – หนองชุมพระ หมู่ที่ 1 ตำบลปันแต เจ้าหน้าที่ได้สำรวจและบรรจุเพิ่มใหม่ในแผนเพิ่มเติมฉบับนี้ ตามข้อมูลระบุว่ามีขนาดกว้าง 4 เมตร ยาว 550 เมตร คือเริ่มต้นจากโรงสูบน้ำพลังไฟฟ้า ไปสิ้นสุดที่บริเวณหนองชุมพระ ใช้งบประมาณ 1,430,000 บาท

 - ผมขอปรับเปลี่ยนเพิ่มระยะทางจากเดิมเริ่มต้นที่โรงสูบน้ำพลังไฟฟ้า สิ้นสุดที่หนองชุมพระ ระยะทาง 550 เมตร ขอปรับเปลี่ยนใหม่เป็นเริ่มต้นจากโรงสูบน้ำพลังไฟฟ้า ไปสิ้นสุดที่บริเวณหนองไอ้ครก ระยะทางยาวประมาณ 1,500 เมตร ครับ

 ฯลฯ

ประธานฯ - ครับ ตามเอกสารร่างแผนพัฒนาเพิ่มเติมที่จัดส่งไปยังท่านสมาชิกฯ พร้อมกับ

(นายถาวร ยอดกลิ่น) หนังสือนัดประชุมนั้น ท่านสมาชิกฯ ช่วยตรวจทบทวนดูนะครับ มีข้อมูลใด

 ตกหล่นหรือมีข้อผิดพลาดบกพร่อง ช่วยแจ้งให้แก้ไขด้วยนะครับ

 - เมื่อไม่มีท่านใดจะแก้ไขหรือปรับเปลี่ยนข้อมูลตามที่ได้พิจารณามาแล้ว ผมขอปิดการอภิปรายและขอตรวจสอบนับองค์ประชุมเพื่อให้เป็นไปตามระเบียบฯ ก่อนที่จะขอมติจากที่ประชุมนะครับ

 - องค์ประชุมพร้อมนะครับ

 - สมาชิกฯ ท่านใดเห็นว่าควรให้ความเห็นชอบร่างแผนพัฒนาท้องถิ่นเพิ่มเติม ตามที่ท่านนายกฯ เสนอ โปรดยกมือครับ

 ฯลฯ

-9-

**มติที่ประชุม** - เห็นชอบร่างแผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 1/2566

 - ด้วยคะแนนเสียงดังนี้

 - เห็นชอบ จำนวน 12 เสียง

 - ไม่เห็นชอบ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

**ระเบียบวาระที่ 6** เรื่องอื่นๆ

เลขานุการสภาฯ - ได้รับรายงานจากพนักงานเก็บขนขยะประจำรถบรรทุกขยะของ อบต.ปันแต (นายเอกชัย รักปาน) ว่ามีผู้ใช้บริการบางรายยังไม่ใส่ใจในการคัดแยกขยะตามเงื่อนไขที่องค์การบริหาร ส่วนตำบลปันแต กำหนด เรื่องนี้ขอเน้นย้ำและขอความร่วมมือท่านสมาชิกฯ ได้รณรงค์และช่วยประชาสัมพันธ์ เพื่อกระตุ้นเตือนให้ถือปฏิบัติได้เป็นไปอย่างสม่ำเสมอ หรือให้เกิดเป็นความคุ้นชิน ในการปฏิบัติตลอดไปครับ ฯ

สมาชิกฯ - ท่านประธานฯ และท่านสมาชิกฯ ครับ เรื่องการบริหารจัดการการเก็บ การขน(นายปรีชา ขาวสังข์) ย้ายขยะมูลฝอยในปัจจุบันยังคงมีปัญหาการไม่ปฏิบัติตามหลักเกณฑ์ หรือ ข้อบังคับที่องค์การบริหารส่วนตำบลกำหนดไว้ มีบางคนบางครัวเรือนที่ไม่ยอมใช้บริการขององค์การบริหารส่วนตำบลในการเก็บ – ขนขยะ แต่จะอาศัยวิธีการนำมาเททิ้งในบริเวณข้างทางแล้วจุดไฟเผาทำลาย ซึ่งถือเป็นการไม่ถูกต้องสร้างมลพิษ และผิดข้อบังคับขององค์การบริหารส่วนตำบลนะครับ ขอให้ผู้เกี่ยวข้องหรือผู้รับผิดชอบดูแลให้ถือปฏิบัติให้ถูกต้องด้วยนะครับ ฯ

 - อีกเรื่องหนึ่งครับที่ยังมีข้อติติง ยังถูกพี่น้องประชาชนในพื้นที่ต่างๆ ตำหนิอยู่อย่างต่อเนื่อง คือ เรื่องการตัดแต่งกิ่งไม้ – ต้นไม้ บริเวณสองข้างทางหรือในที่สาธารณะ พนักงานของเราถูกตำหนิจากพี่น้องประชาชนว่าไม่มีความเรียบร้อย รีบเร่ง ไม่ตั้งใจในการทำหน้าที่เท่าที่ควร รวมถึงผู้รับผิดชอบในการซ่อมแซม ซ่อมบำรุงระบบประปา บางครั้งก็ยังทำงานแบบไม่ใส่ใจในหน้าที่เท่าที่ควรจะเป็นนะครับ

 ฯลฯ

ประธานฯ - ครับ ที่ท่านสมาชิกฯ หมู่ที่ 11 พูดถึงก็เป็นเรื่องจริงนะครับ ยังคงมีบางเรื่องที่

(นายถาวร ยอดกลิ่น) ควรต้องนำมาปรับปรุงกันต่อไป นะครับ

นายกฯ - ท่านประธานฯ และท่านสมาชิกฯ ครับ การบริหารจัดการในการให้บริการ

(นายสาโรจน์ บุญเรืองขาว) เก็บ – ขนย้าย ขยะมูลฝอยตั้งแต่เริ่มดำเนินการมามีผู้ใช้บริการเก็บ – ขนขยะ

 มูลฝอย ที่มีข้อมูลอย่างเป็นทางการ จำนวน 770 กว่าครัวเรือน จากจำนวนครัวเรือนทั้งหมดประมาณ 1,800 ครัวเรือน ยังมีการจัดการที่ไม่ลงตัวอยู่บางส่วน บางกรณี ซึ่งเจ้าหน้าที่อยู่ในระหว่างการดำเนินการแก้ไข และปรับปรุงแนวปฏิบัติเพื่อให้ลงตัวโดยเร็วที่สุด

 ฯลฯ

-10-

ประธานฯ - ท่านสมาชิกฯ ครับ การประชุมสภาฯ สมัยสามัญสมัยนี้มีกำหนดถึงวันที่ 20 (นายถาวร ยอดกลิ่น) กุมภาพันธ์ หากมีญัตติหรือเรื่องใด ๆ เสนอเข้ามาก็ยังมีเวลาพอที่จะพิจารณา

 นะครับ

 - สำหรับวันนี้ดำเนินการประชุมมาครบตามระเบียบวาระที่กำหนดแล้ว ผมขอเลิกการประชุมนะครับ

 **เลิกประชุมเวลา 15.45 น.**

 ลงชื่อ บันทึกการประชุม

 (นายเอกชัย รักปาน)

 เลขานุการสภา อบต.ปันแต